《茶洋别行人何继善同乃弟继周之任》
明代·林廷选

聚散真成水上萍，沙头立马望双旌。皇华载喜兼常𨽻，伐木那堪续渭城。

几处梅花寒腊尽，数程桑梓暮云横。一觞且醉车傍酒，桂岭燕都万里情。

作者简介：（ 1450—1526）明福建长乐人，初姓樊，字舜举。成化十七年进士。授苏州府推官，擢御史。正德中，由大理寺卿迁右都御史，总督两广军务，兼巡抚地方。九年，任南京工部尚书，次年致仕。